เดินผ่านหลายทีแล้วค่ะ เวลาเดินสยามเซ็น แต่ก็เคยอ่านรีวิวมาว่าไม่ค่อยโอเคเท่าไหร่ด้วยเช่นกัน เลยไม่เคยลองสักที วันนี้เหลือเวลาเยอะ ไม่มีอะไรทำที่สนาม เลยลองสักหน่อย

ร้านคืออยู่ตรงข้ามออเดรย์เลยค่ะ ความจริงก็เป็นร้านของออเดรย์แหละ พนักงานยิ้มแย้มแจ่มใสดีค่ะ ถามอะไรก็ตอบดี วันนี้ไส้ cheesy หมด ก็เลยสั่งไส้ชาไทยและมอสซาเรลล่า มาอย่าละครึ่ง ก็คืออย่างละ 5 ชิ้น รวม 10 ชิ้น ในราคา 125 บาท (1 ที่ มี 10 ชิ้น ผสมกันได้ มากสุด 2 รสชาติค่ะ)

คราวนี้ก็นั่งรอ นานมากค่ะ นานเกินกว่าแพนเค้กน้อยจะนานขนาดนี้ พอลงรูป เพื่อนพร้อมใจกันมาเม้นหลายคนเลยค่ะว่า ร้านนี้รอนานนิ เคยรอมาแล้ว แสดงว่า นานกับทุกคน ไม่ใช่เราคนเดียว

รสชาติธรรมดามากค่ะ ตัวแพนเค้กยิ่งธรรมดา แค่เป็นสีดำ ไม่ได้หอม อร่อยโดดเด่นเลย แค่อาจจะคอนเสปดี เป็นชิ้นเล็ก สีดำ มีหลายได้ ตัวไส้ก็น้อยค่ะ แป้งแพนเค้กเบียดหมด ชาไทยก็รสชาติโอเคนะคะ แต่โดนแป้งแพนเค้กกลบรสชาติหมด ชีสก็เช่นกัน คือตัวไส้เนี่ยน่าจะของดีอยู่ เพราะสัมผัสได้ แต่ให้น้อยมาก จนต้องใช้สัมผัสที่ล้ำลึกมากๆ กว่าจะรู้ว่าไส้ก็อร่อยนะ

อย่างไรก็ตามคิดว่า เทียบรสชาติ กับราคา และระยะเวลาที่ต้องรอนั้น อาจไม่คุ้มค่าเท่าไหร่ โอกาสที่จะกลับไปทานอีกอาจจะไม่มากนักค่ะ